يا حبايب بالسلامه

كلمات 
يا حبايب بالسلامخ رحتم و رجعتم لنا بألف سلامه

رحلة نصر جميله مشوار كله بطوله

خطوة عزم نبيلة لسنين جاية طويله

ثورة شعب بحاله هبت من أجياله

أيدتم فى نضاله و شاركتم ابطاله

و دافعتم عن شرف العزة و الكرامه

الموج اللى شايلكم نورتوه بمشاعلكم

سبق البحر و جابكم لاخواتكم و حبايبكم

على بر الحرية و هَدَّى بالسلامة

يا فرحة أحبابكم و أهاليكم و شعوبكم

و يا نكبة حسادكم و الخونة اعداءكم

لطموا خدود الحسرة و شبعو ميت ندامه

يوم ما ودعناكم سافر الشوق وياكم

شفنا النصر معاكم لما المولى رعاكم

و المركب أهى رجعت سالمه يا سلامه

بالحضن يا حبايبنا يا حياتنا يا شبابنا

اليوم دا يوم عيدنا و الورد مواعدنا

يملا عيون الدنيا فرحة و ابتسامه

كل العرب اخواتكم عايشين فى انتصاراتكم

عرفو تضحياتكم و شهامة عروبتكم

عشت يا جيشنا العربى و تحيا الشهامة

اللى غايب منكم .. مش هيغيب يوم عنكم

شايفينه فى خطوتكم سامعينه فى بطولتكم

والمركب أهى رجعت سالمه بالسلامه

 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:اغانى وطنيه مصريه
تصنيف:كلمات اغانى